section_heading: Životopis
paragraph_text: Nakon završetka srednje škole, Janice se u Los Angelesu pridružila religijskoj sekti, promijenivši 1978. svoje ime u "Parvati Wasatch". "Parvati" je putovala i po Europi, udala se za Kvebečanina koji je govorio francuskim, rodila mu sina (Harpa/"Hala", za kojeg se kasnije otkriva kako živi na ulici), radeći u kafiću u Seattleu (gdje je dobila odštetu zbog parnih opeklina iz aparata za kavu) nakon čega se konačno vratila u New Jersey. Njezin odnos s Tonyjem često je zategnut, jer je on i dalje drži odgovornom za napuštanje obitelji i prepuštanje brige o njihovoj majci, Liviji, na njegova leđa.